บทความนี้เกี่ยวกับเกมอาร์เคด ค.ศ. 2015 สำหรับเกมอาร์เคด ค.ศ. 1994 ดูที่ จูราสสิค พาร์ค (เกมอาร์เคด)
เกมอาร์เคด ค.ศ. 2015

***จูราสสิค พาร์ค อาร์เคด*** (อังกฤษ: *Jurassic Park Arcade*) เป็นเกมอาร์เคดไลต์กัน ค.ศ. 2015 ที่พัฒนาโดยบริษัทรอว์ทริลส์ ซึ่งเกมดังกล่าวสร้างจากภาพยนตร์สามภาคแรกของซีรีส์*จูราสสิค พาร์ค*

รูปแบบการเล่น
-------------

*จูราสสิค พาร์ค อาร์เคด* มีทั้งหมดเก้าด่าน โดยมีฉากอยู่ในสวนสนุกจูราสสิค พาร์ค บนเกาะสมมุติที่ชื่ออิสลา นูบลาร์ ทีมรักษาความปลอดภัยได้ถูกส่งไปเพื่อนำไดโนเสาร์หนึ่งตัวจากแต่ละสายพันธุ์ที่อาศัยอยู่บนเกาะกลับคืนมา ซึ่งเริ่มมีอารมณ์ผันผวนเนื่องจากภูเขาไฟที่ปะทุ ส่วนเพื่อนร่วมงานของตัวเอกที่ถูกทิ้งไว้ในสวนก็ต้องได้รับการปกป้องเช่นกัน ทั้งนี้ อาวุธห้าชนิดมีให้สำหรับผู้เล่นตลอดทั้งเกม ศัตรูบอสสามตัวจะต้องทำให้แพ้ตลอดทั้งเกม ได้แก่ *ไทรเซราทอปส์*, *ไทแรนโนซอรัส* และ*สไปโนซอรัส* ส่วนสิ่งมีชีวิตอื่น ๆ ที่ปรากฏในฐานะศัตรูตัวเล็ก ๆ ตลอดทั้งเกม ได้แก่ *วิลอซิแรปเตอร์*, *ยูทาห์แรปเตอร์*, *ไดโลโฟซอรัส*, *ไมโครแรปเตอร์*, *คอมป์ซอกนาทัส*, *แบรคิโอซอรัส*, *สเตโกซอรัส* และ*ทิแรโนดอน*

การพัฒนา
--------

การพัฒนาเริ่มขึ้นใน ค.ศ. 2011 ซึ่งกินเวลานานกว่าสามปี และมีมูลค่า 4 ล้านดอลลาร์ ทีมพัฒนาได้ศึกษาเกม*จูราสสิค พาร์ค* ก่อนหน้านี้ รวมถึงฉากที่เป็นสัญลักษณ์ต่าง ๆ จากภาพยนตร์สามภาคแรกในซีรีส์ ผู้พัฒนาได้รับตู้เกม*จูราสสิค พาร์ค* อาร์เคดดั้งเดิมจากภาพยนตร์ภาคแรก ซึ่งเป็นแรงบันดาลใจให้พวกเขานำเกมแอ็คชันที่เคลื่อนไหวรวดเร็วมาใช้กับ*จูราสสิค พาร์ค อาร์เคด* และผู้พัฒนาซอฟต์แวร์เลือกที่จะวางเกมในอิสลา นูบลาร์ ซึ่งเป็นสถานที่ตั้งของภาพยนตร์ภาคแรก แทนที่จะเป็นอิสลา ซอร์นา เพื่อรวมสถานที่อันเป็นสัญลักษณ์จากภาพยนตร์ภาคแรก ตลอดจนผู้พัฒนาต้องการนำเสนอเรื่องราวที่ผู้เล่นจะต้องจับกุมไดโนเสาร์ที่สัญจรไปมาอย่างเสรี โดยไม่เหมือนกับในภาพยนตร์ ซึ่งส่วนใหญ่เกี่ยวข้องกับการหลบหนีไดโนเสาร์

จอห์น สกอตต์ เป็นหัวหน้าโปรแกรมเมอร์ของเกมนี้ ส่วนเนต แวนเดอร์แคมป์ หัวหน้าศิลปินของเกมและหนึ่งในนักออกแบบเกมหลักกล่าวว่าสถานที่และสิ่งมีชีวิตที่วางแผนไว้จำนวนมากไม่ได้เข้าสู่เกมในระหว่างการพัฒนา โดยเผยว่า "ผมค่อนข้างแน่ใจว่าในตอนท้ายเราได้ตัดความคิดมากกว่าที่ทำจริงเข้าไปในเกม" แรกเริ่มเดิมที นักพัฒนาหวังว่าจะรวมสัตว์เลื้อยคลานในน้ำ เช่นเดียวกับด่านที่อาจเกิดขึ้นในเมือง โดยในขั้นต้น ผู้พัฒนายังวางแผนที่จะรวมศัตรูอย่างบอสไดโนเสาร์เก้าตัว ซึ่งประกอบด้วยไดโนเสาร์ที่ใหญ่ที่สุดและน่ากลัวที่สุด กระทั่งผู้พัฒนาตัดสินใจเลือกไดโนเสาร์สามตัวแทน อันได้แก่ *สไปโนซอรัส*, *ไทรเซราทอปส์* และ*ไทแรนโนซอรัส* โดยสัตว์เหล่านี้ "ได้ทำดีที่สุดแล้ว" สำหรับรูปแบบการต่อสู้ที่ใช้ในเกมในขณะที่ให้ความหลากหลายแก่ผู้เล่น

ทีมพัฒนาซึ่งส่วนใหญ่ไม่เคยทำงานในเกมยิงปืนมาก่อน ซึ่งต้องเผชิญกับความท้าทายทางเทคนิคต่าง ๆ ในการทำงานกับเกมเอนจินใหม่และซอฟต์แวร์ 3 มิติใหม่ แวนเดอร์แคมป์กล่าวว่าความท้าทายที่ยิ่งใหญ่ที่สุดคือการเว้นจังหวะอย่างเหมาะสม โดยเผยว่า "การสร้างสมดุลระหว่างฉากแอ็กชันและฉากโจมตี แต่ยังคงให้เวลาผู้เล่นได้หายใจและจัดกลุ่มใหม่ ต้องใช้ความพยายามอย่างยิ่งยวดและเป็นกระบวนการเรียนรู้สำหรับพวกเราทุกคน" โดยบริษัทรอว์ทริลส์ได้ทำงานอย่างใกล้ชิดกับบริษัทยูนิเวอร์แซล เพื่อให้แน่ใจว่าไดโนเสาร์ของเกมนั้นคล้ายกับไดโนเสาร์ในชีวิตจริง ในขณะที่ยังคงรูปลักษณ์ของพวกมันจากภาพยนตร์ และเพื่อสะท้อนถึงการค้นพบทางวิทยาศาสตร์ล่าสุด ไดโนเสาร์ในเกมบางตัวจึงเคลื่อนไหวด้วยขนนกและสีผิวที่สดใส ซึ่งเกมนี้ได้รับการเปิดตัวครั้งแรกที่สมาคมสวนสนุกและสถานที่ท่องเที่ยวนานาชาติในเดือนพฤศจิกายน ค.ศ. 2014 และต่อมาได้รับการแสดงที่อีเอจีเอ็กซ์โปของสหราชอาณาจักรในเดือนมกราคม ค.ศ. 2015

การตลาด
-------

ตู้นั่งแบบปกติได้รับการเปิดตัวในเดือนมีนาคม ค.ศ. 2015 และตู้แบบดีเป็นพิเศษพร้อมที่นั่งแบบเคลื่อนไหวได้ได้รับการเปิดตัวในเดือนเมษายน ค.ศ. 2015

อ้างอิง
-------

1. 1 2 3 4  "Q&A On Jurassic Park Arcade With Eugene Jarvis". *ArcadeHeroes.com*. February 23, 2015. สืบค้นเมื่อ April 15, 2015.
2. 1 2  "New Jurassic Park Arcade Flyer & Release Times". *ArcadeHeroes.com*. February 19, 2015. สืบค้นเมื่อ April 15, 2015.
3. 1 2 3  West, Rebecca (January 20, 2015). "'Jurassic Park' Arcade Game Leaked Footage And World Release Date: Coming Soon In 2015". *Design & Trend*. คลังข้อมูลเก่าเก็บจากแหล่งเดิมเมื่อ 2015-11-01. สืบค้นเมื่อ April 15, 2015.
4. 1 2  Raw Thrills (March 1, 2015). *Jurassic Park Arcade* (Arcade).
5. 1 2  "Arkad-feber" [Arcade fever]. *Robot* (ภาษาสวีเดน). No. 1. Stockholm: Reset Media. 2016. p. 6, sec. Jurassic Park Arcade. ISSN 1653-3712.
6. 1 2 3 4  Malone, Joshua (September 15, 2016). "Interview with John Scott - Lead Programmer for Jurassic Park Arcade (2015)". *Jurassic Outpost*. สืบค้นเมื่อ September 15, 2016.
7. ↑  "IAAPA 2014 Day 2: Star Wars Battle Pod, Showdown, Jurassic Park, Pump It Up PRIME 2015, Candy Crush Saga + More". *ArcadeHeroes.com*. November 18, 2014. สืบค้นเมื่อ April 15, 2015.
8. 1 2 3  Malone, Joshua (September 15, 2016). "Interview with Nate Vanderkamp - Lead Artist and Primary Game Designer for Jurassic Park Arcade (2015)". *Jurassic Outpost*. สืบค้นเมื่อ September 15, 2016.
9. ↑  "No Fooling: Jurassic Park Arcade Unboxing". *ArcadeHeroes.com*. April 1, 2015. สืบค้นเมื่อ April 15, 2015.

แหล่งข้อมูลอื่น
---------------

* Official game trailer
* Gameplay footage from IAAPA